סיכום של הטור והב"י

בעזה"י

**לאסוקי שמעתתא**

ולשון השו"ע לפי סדר

הדף היומי

שמיני תשע"ו ׀ 192

לע"נ אמו"ר אליהו בן הרב שלום יהודה

***קידושין יז***

**דיני ירושה בעכו"ם ובגרים**

**עובד כוכבים יורש את אביו**

**קידושין יז:-** **רבא**- דבר תורה שנאמר וחישב עם קונהו גר יורש את העובד כוכבים מדברי סופרים גזירה הוא דעבוד רבנן שמא יחזור לסורו דתנן גר ועכו"ם שירשו את אביהם עכו"ם, יכול הגר לומר לעכו"ם טול אתה עבודת כוכבים ואני מעות, טול אתה יין נסך ואני פירות. משבאו לרשות הגר- אסור רש"י- שהרי נהנה מאיסורי הנאה.

**עכו"ם או גר אינם יורשים את הגר**

**שם**- לא מדברי תורה ולא מדברי סופרים. דתנן, לוה מעות מן הגר שנתגיירו בניו עמו, לא יחזיר לבניו ואם החזיר אין רוח חכמים נוחה הימנו. והתניא רוח חכמים נוחה הימנו, לא קשיא, כאן שהורתו ולידתו שלא בקדושה, כאן שהורתו שלא בקדושה ולידתו בקדושה- **טור**.

**שו"ע חו"מ סימן רפג**

[**א**](file:///C:\Program%20Files\תורת%20אמת%20-%20366\Temp\his_temp_1_2.htm#סימן רפג - דין ירושת עכו''ם וגר וישראל מומר לעבודת כוכבים. ובו ג''ס:-א!). העכו''ם יורש את אביו דבר תורה והגר אינו יורש את אביו עכו''ם, אלא מדבריהם תקנו לו שיירש כשהיה, שמא יחזור למרדו, ותנאי מועיל בירושה זו הואיל ואין העכו''ם מחוייב לעמוד בתקנת חכמים. ולא העכו''ם יורש את אביו הגר ולא גר את גר לא מדברי תורה ולא מדברי סופרים אפי' היה לו בן שלידתו בקדושה מאחר שהורתו שלא בקדושה אינו יורש את אביו ולא אביו יורשו. **הגה, וישראל שהיה חייב לעכו''ם ומת אם אין עכו''ם יודעין מזה אינו חייב לפרוע ליורשיו.**

**שו"ע יו"ד סימן קמו**

[**ד**.](file:///C:\Program%20Files\תורת%20אמת%20-%20366\Temp\his_temp_1_4.htm#סימן קמו - איזו עבודת כוכבים יש לה ביטול ואיזו אין לה ביטול. ובו ט''ו סעיפים:-ד.!) גר ועובד כוכבים שירשו את אביהם עובד כוכבים, יכול הגר לומר לעובד כוכבים טול אתה אלילים ואני מעות. אבל משבאת האלילים לרשות הגר אסור.

**•**

**לוה מעות מן הגר שנתגיירו בניו עמו**

**קידושין שם- תנן**- לא יחזיר לבניו ואם החזיר אין רוח חכמים נוחה הימנו. והתניא רוח חכמים נוחה הימנו, לא קשיא, כאן שהורתו ולידתו שלא בקדושה, כאן שהורתו שלא בקדושה ולידתו בקדושה. רש"י- לידתו בקדושה, רוח חכמים נוחה הימנו שאם לא יחזיר יבואו להחליף ולא יחזירו אף בישראל גמור.

**קושית תוס' ותירוצי הראשונים**

**תוס'**- והרי רבא [ב"ב קמט.] לא רצה להחזיר פקדון שהיה לו מאיסור גיורא לרב מרי בנו, אף שהיתה לידתו בקדושה?

**א. ר"ת**- בהלואה רוח חכמים נוחה, ובפקדון של גוי אין רוח חכמים נוחה הימנו.

**ב. ר"י**- אין לחלק בין הלואה לפקדון אלא אין רוח חכמים נוחה הימנו כדי שלא יבואו להחליף בין מי שהורתו שלא בקדושה ולידתו בקדושה לישראל גמור, ואם גר כזה ייבם אשת אחיו, יאמרו שאינה זקוקה עוד לאחיו שהיתה הורתם ולידתם בקדושה. - טור.

**ג. נימוק"י**- רוח חכמים נוחה הימנו לעושה לפנים משורת הדין, אבל אם לא מחזיר, אינו עובר על שום איסור.

**ד. רא"ש, ר"ן, ר"ש**- כשאימו של הגר מישראל, אין להחזיר את ההלואה, שהרי אף אם הגר ואביו יחזרו לסורם, אינו יורש את אביו שהרי הבן ישראל, אבל אם גם אמו גיורת, אם יחזרו הוא ואביו לסורם, היה הבן יורש את אביו דבר תורה, ובזה- רוח חכמים נוחה הימנו.

**שו"ע חו"מ קכז**

[**ב**.](file:///C:\Program%20Files\תורת%20אמת%20-%20366\Temp\his_temp_1_2.htm#סימן קכז - דין איש שלוה מאשתו וגרשה או מעבדו ושחררו והלוה מן עכו) הלוה מהגר שנתגיירו בניו עמו ומת לא יחזיר לבניו ואם החזיר, אין רוח חכמים נוחה הימנו. בד"א, כשהיה הורתן ולידתן שלא בקדושה אבל אם היתה הורתן שלא בקדושה ולידתן בקדושה רוח חכמים נוחה הימנו.

***קידושין יט***

**קידושי נערה ע"י האב.**

**קידושין מא.-** האיש מקדש בו ובשלוחו. האיש מקדש את בתו כשהיא נערה בו ובשלוחו.

**א. קידושין יט.**- **ר' יוסי בר' יהודה**- מעות שניתנו לקנות אמה, לאו לקידושין ניתנו, ואם משייר בהם האדון שווה פרוטה, הוו קידושין. **רבא- רב נחמן**- ומכאן- אומר אדם לבתו קטנה צאי וקבלי קידושיך- **רמב"ם רא"ש רשב"א. ספר החכמה**- קטנה שהתקדשה שלא לדעת אביה צריכה גט מספק שמא נתרצה האב, וכ"ש כשאמר לה צאי וקבלי קידושיך, אבל המחמיר להצריכה גט לא הפסיד.

**ב. רי"ף**- השמיט דברי רבא בשם רב נחמן ואפשר שסובר שלא אמר כן אלא לדעת ר' יוסי בר' יהודה. **ב"ש**- אמר למקדש תן לבתי קדושי כסף ותתקדש לך, לכ''ע יכולה לקבל הקדושין אפילו אם אביה אינו שם דהוי כאומר תן מנה לפלוני.

**תרוה"ד- מרדכי**- לא קיימא לן כרבא אמר רב נחמן. ובמרדכי בגרסת בני אוסטרייך כתב בשם תשובת **מהר"מ** שאע"ג שאסור לקדש ביתו קטנה, הוא דוקא כשמקבל הוא את קידושיה, אבל אם נתן לה רשות להתקדש, מותר, וכן עשיתי בביתי הקטנה, שאמרתי לה צאי וקבלי קידושיך אם את חפצה.

**הרי את מקודשת לי כשמקדש ע"י אביה.**

**מהר"ם, רשב"א**- ואף אם אביה עומד על גבה ותופס בידה, ונחשב כאילו הוא קיבל, יכול המקדש לומר הרי את מקודשת לי.

**רשב"א**- כתב על השטר הרי את מקודשת לי ונתן את השטר לאביה, אינה מקודשת. אבל אם נתן לה, הרי היא מקודשת. ולאחר שבגרה, אם התקדשה ע"י האב אם כתב הרי בתך מקודשת לי, אינה מקודשת אלא צריך שיכתוב, הרי את.

ב"ש- בקטנה האב הוא כמתקדש, ולכן אין לומר לה לה 'הרי את' אלא לומר לו 'הרי בתך מקודשת' וכן צריך לדייק בכתוב בשטר. אבל בבוגרת האב הוא כשליח ויכול לומר בין לה בין לאביה, אבל בכתוב בשטר צריך לכתוב הרי את. ובכל הדינים הללו יש קפידא.

**שו"ע אה"ע סימן לז**

**ז.** כשם שיכול האב לקדשה בעצמו, כך יכול לקדשה על ידי שלוחו, או על ידי עצמה, שיאמר לה: 'צאי וקבלי קדושיך'. **הגה, וצריך לומר לה כן בפני עדים, דהרי שליח קבלה צריך עדים, כמו שנתבאר לעיל סימן ל''ה סעיף ג'. ואם גלוי לכל שמכינה לחופה ולקבל קדושיה, כאומר לה בפני עדים דמי. ואין חילוק בין נערה לקטנה, וכן עקר. אבל יש חולקים ואומרים דאין בת קטנה יכולה לקבל קדושיה, אלא האב בעצמו צריך לקבלם. וכדי להוציא נפשו (ז) מפלוגתא, יחזיק האב יד הקטנה בשעה שמקבלת הקדושין, או יעמד אצלה כשתקבלן, דהוי כאלו קבלן בעצמו. והכי עדיף טפי משיקבלו בעצמו, דהרי יש אומרים דאסור לקדש (ח) בתו קטנה, כמו שיתבאר בסמוך. וכשמקדש הקטנה אומר לה 'הרי את (ט) מקודשת לי'. ואם אמר: 'בתך מקודשת לי', הוי קדושין** [בין אם האב עומד אצלה ובין אם אינו עומד אצלה- ב"ש]**, דהרי היא במקום אביה עומדת, אף על גב שנותן לה הקדושין. ואם מקדשה בשטר, כותב בשטר: 'בתך מקודשת לי', ובשעה שנותן לה אומר לה 'הרי את מקודשת לי'. ואם שינה בדברים אלו, אפילו הכי הויא מקודשת. וכששולחים הבנות הקטנות למקום אחר, ואין האב אצלן כשמקבלין לקדושיהן, הואיל והכינה להכניסה לחופה ולקידושין הוי כאלו מחזיק בידה בשעת קבלה דמיא.**

**•**

**המקדש במלוה שלותה ממנו שיש עליו משכון**

**קידושין יט.-** **ר' יוסי בר' יהודה**- מעות הראשונות שניתנו לקנית אמה עבריה, אינן לשם קידושין והרי התשלום הוא על העבודה, והרי זה כהלואה לאבי האמה, ויש בהלואה זו משכון שהיא האמה ואם הותיר שווה פרוטה הרי היא מתקדשת בשווה פרוטה זה. **רבא- רב נחמן**- ומכאן שהמקדש במלוה שהלוה לה, שיש עליה משכון, מקודשת.

**האם מחזיר לה את המשכון**

**א. תוס', רא"ש**- ואף אם משכנו בשעת הלואה. ואף אם לא מחזיר לה המשכון, מקודשת בהנאת מחילת מלווה. וס"ד שלא מקודשת כיון שלא מקבלת את המשכון, לא סמכה דעתה.

**ב. רמב"ם, רשב"א, ר"ן, מ"מ טור בשם הרמ"ה**- דוקא אם החזיר לה את המשכון, מקודשת. הרב המגיד- וכן נראה מדברי הרמב"ן.

**הגיע אליו החפץ לא בתורת משכון**

**טור, ר' ירוחם**- אף שיכול לתופסו כנגד ההלוואה, אינה מקודשת. ואינה מקודשת אלא כשהגיע אליו בתורת משכון.

**שו"ע אה"ע כח**

**יא.** היה אצלה מלוה על משכון, אפילו במשכנו בשעת הלואה, וקדשה באותה מלוה, והחזיר לה המשכון **או שהיה המשכון ברשותה,** הרי זו מקודשת. ויש אומרים שאפילו לא החזיר לה המשכון, מקודשת.

***קידושין כב***

**אופני הקניה של עבד כנעני**

**קידושין כב:-** עבד כנעני נקנה בכסף בשטר ובחזקה. **טור**- בין בעודו גוי בין לאחר שהוטבל. **שמואל**- נקנה במשיכה. כיצד, קראו ובא אצלו **רמב"ם**- או אמר לו רבו הראשון לך אצל הלוקח- **טור**, לא קנאו שהרי מדעתו הוא בא. תקפו ובא אצלו, קנאו. **רב אשי**- עבד קטן נקנה בקריאה לפי שאין לו דעת.

**חזקה בקרקע ובעבדים באכילת פירות הקרקע**

**א. רא"ש, ר"ן בשם הרמב"ן, מ"מ בשם הרשב"א**- ודוקא שימוש שבגופו של האדון אבל עשה לו מלאכה כגון תפירה או בישול וכדו' אין זה חזקה. שעבודות אלו הן בגדר אכילת פירות של האדמה ולא עבודה בקרקע.

**ב. רמב"ם, בעל העיטור**- גם אכילת פירות היא חזקה.

**שו"ע יו"ד סימן רסז**

[**כג.**](file:///C:\Program%20Files\תורת%20אמת%20-%20366\Temp\his_temp_1_4.htm#סימן רסז - הלוקח עבד אסור לקיימו ערל וטבילתו וברכתו ומילתו וכל דיני עבד   ושפחה. ובו פ) עבד כנעני בין קנאו בעודו עובד כוכבים בין קנאו אחר שהטבילו רבו, נקנה בכסף או בשטר או בחזקה, בין קנאו מעובד כוכבים בין קנאו מישראל. וחזקה הוא שישתמש בו כגון שיתיר לו מנעלו או ינעילנו או שהוליך כליו לבית המרחץ או הלבישו או הפשיטו, הרחיצו, סכו, או גרדו. **הגה, ודוקא אלו שהם שמוש לגופו אבל עשה לו שאר מלאכה כגון שתפר בגדיו לא.**

**שו"ע חו"מ סימן קצו**

[**א.**](file:///C:\Program%20Files\תורת%20אמת%20-%20366\Temp\his_temp_1_2.htm#סימן קצו - דין קניית עבד כנעני. ובו ה' סעיפים:-א.!) עבד כנעני דינו כקרקע לקנייה, נקנה בכסף או בשטר או בחזקה או בקנין סודר. **הגה, ונקנה ג"כ במשיכה כגון שתקפו והביאו אליו וכמו שיתבאר למטה.**

[**ה.**](file:///C:\Program%20Files\תורת%20אמת%20-%20366\Temp\his_temp_1_2.htm#סימן קצו - דין קניית עבד כנעני. ובו ה' סעיפים:-ה.!) תקפו והביאו אצלו קנאו אבל אם קראו ובא אצלו או שאמר לו רבו הראשון לך אצל הלוקח והלך אצלו לא קנה ואם הוא עבד קטן קראו ובא אצלו קנאו.

**•**

**קנין חליפין בעבד**

**קידושין כב:-** **תנא**- אף בחליפין.

**שו"ע יו"ד סימן רסז**

[**כה.**](file:///C:\Program%20Files\תורת%20אמת%20-%20366\Temp\his_temp_1_4.htm#סימן רסז - הלוקח עבד אסור לקיימו ערל וטבילתו וברכתו ומילתו וכל דיני עבד   ושפחה. ובו פ) נקנה בחליפין **(פירוש בחליפין, בקנין, והוא ענין חלוף שמחליף לו הדבר שמקנה לו בכנף בגדו)** וכן נקנה במשיכה שתקפו ומשכו אליו אבל אם קראו והוא בא אליו לא קנאו אלא א"כ הוא קטן.

**•**

**כיצד נקנה עבד בחזקה**

**קידושין שם**- תנו רבנן, כיצד בחזקה, התיר לו מנעלו או הוליך כליו לבית המרחץ הפשיטו הרחיצו סכו, גרדו, הלבישו, הנעילו, הגביהו, קנאו.

**הגביהו רבו**

**א. ר' שמעון**- גם הגבהה קונה בעבד- **רמב"ם. רשב"א, ר"ן**- עבד נקנה במשיכה וכ"ש בהגבהה.

**ראב"ד**- כנראה שהרמב"ם שנה הגבהה בעבד ללא מחלוקת.

**ב. ב"י-** הרי"ף הביא בזה כמחלוקת והלכה כחכמים.

**שו"ע חו"מ סימן קצו**

[**ג.**](file:///C:\Program%20Files\תורת%20אמת%20-%20366\Temp\his_temp_1_2.htm#סימן קצו - דין קניית עבד כנעני. ובו ה' סעיפים:-ג.!) כיצד, התיר לו מנעלו או שהנעיל לו מנעלו, או שהוליך כליו אחריו לבית המרחץ, או שהפשיטו, או סכו, או גרדו, או הלבישו, או הגביה את רבו, קנה. וי"א שה"ה אם הגביהו רבו.

**שו"ע יו"ד סימן רסז**

[**כד.**](file:///C:\Program%20Files\תורת%20אמת%20-%20366\Temp\his_temp_1_4.htm#סימן רסז - הלוקח עבד אסור לקיימו ערל וטבילתו וברכתו ומילתו וכל דיני עבד   ושפחה. ובו פ) הגביה העבד לרב לצורך תשמיש קנאו הגביה הרב לעבד לא קנאו.

**•**

**שחרור העבד ע"י כסף וחליפין.**

**קידושין כב:- ר' מאיר**- עבד כנעני קונה את עצמו בכסף ע"י אחרים ובשטר ע"י עצמו. **חכמים**- בכסף אף ע"י עצמו ובשטר ע"י אחרים. ובלבד שיהיה הכסף משל אחרים.

**גמ'**- על ידי אחרים קונה את עצמו אף שלא מדעתו.

**פדית העבד ע"י אחרים בעל כרחו**

**ר"ן**- מדברי הרי"ף והרמב"ם משמע שאף שקונה עצמו ע"י אחרים שלא מדעתו, אבל לא בעל כרחו ויש אומרים שאף בעל כרחו.

**עבד שרוצה לקנות עצמו בחליפין**

**גיטין לט:- רב נחמן**- אדון שנתן לשפחתו חפץ כדי לקנות עצמה בקנין חליפין, לא יצאה לחירות לפי שזה כליו של מוכר.

**א. רש"י, תוס, ראב"ד, רא"ש**- אבל אם היו אלה כליו של לוקח, יצאה לחירות. **רשב"א- בתוס'** כתבו שאפשר לומר שכאן בעובדא דרב נחמן לא בתורת חליפין היה, אלא בתורת דמים, ואילו היה בכליו של קונה, היתה יוצאת מדין כסף. אבל תוס' חזרו בהם וסוברים שעבד יוצא ע"י חליפין.

**ב. רמ"ה, רא"ש ורשב"א בשם ר"ח**- יוצאה מידי שעבוד אבל צריכה גט שחרור לגבי האיסור שבה. **רמ"ה**- ואם יש בחפץ שוה פרוטה, מועיל גם להפקיע את האיסור, אבל כל זה דוקא שנתן בתורת דמים, אבל יש להסתפק בחליפין הניתנים בסתם אם מפקיעים האיסור אם הם כשווה כסף שמועיל, או כקידושי אשה שלא נקנית בחליפין אף שיש בהם שווה פרוטה ולכן כופים את הבעלים או יורשיו לכתוב לעבד גט שחרור.

**ג. רבינו ירוחם**- עבד קונה את עצמו ע"י חליפין רק ע"י עצמו, ואם מל וטבל אף ע"י אחרים.

**ד. רשב"א בשם הרמב"ם**- אין העבד יוצא ע"י חליפין כלל.

**שו"ע יו"ד סימן רסז**

[**כו.**](file:///C:\Program%20Files\תורת%20אמת%20-%20366\Temp\his_temp_1_1.htm#סימן רסז - הלוקח עבד אסור לקיימו ערל וטבילתו וברכתו ומילתו וכל דיני עבד   ושפחה. ובו פ) העבד קונה את עצמו בכסף או בראשי איברים או בשטר. כיצד קונה את עצמו בכסף, כגון שנתן אחד לרבו מעות ואמר ליה על מנת שיצא עבדך בהם לחירות, כיון שקבל הרב הכסף או שוה כסף, יצא העבד לחירות, ואין צריך דעת העבד. וכן אם נתן אחד לעבד מעות, ואמר על מנת שתצא בהם לחירות, אם רצה האדון לקבל המעות, יצא העבד לחירות, ואם לא רצה, לא קנה העבד המעות. **(וי"א דאף קונה עצמו בחליפין אם יש לו כלי לעשות בו חליפין כגון שנתנו לו לצאת בו לחירות).**

***קידושין כג***

**גר שמת והיו בנכסיו עבדים**

**קידושין כג.-** גר שמת והיו בנכסיו עבדים, בין גדולים בין קטנים, קנו עצמן בני חורין. **אבא שאול**- גדולים קנו עצמן בני חורין, קטנים כל המחזיק בהם קנה בהם ואין העבדים צריכים גט שהרי הבעלים היה גר ואין לו יורש.

רב יהודה הנדואה הגר מת, בא מר זוטרא ואמר לעבדו שלוף לי נעלי, והביאהו לביתי וזכה בו בקנין חזקה.

**גיטין לט.- א. ר' יעקב בר אידי- ר' יהשוע בן לוי**- הלכה כאבא שאול- **רי"ף, רמב"ם, תוס', רא"ש.**

**ב. ר' חייא בר אבא- ר' יוחנן**- אין הלכה כאבא שאול.

**עבדים קטנים שמת בעליהם הגר, ולא זכו בהם עד שגדלו**

**א. רמ"ה**- אף שפקע הממון, האיסור שלהם בישראלית לא פקע הואיל ולא זכה בהם אדם ולכן אין להם תקנה.

**ב. ב"י**- נראה שזוכים בעצמם כשגדלים לא רק לגבי ממון אלא אף לענין איסור.

**שו"ע יו"ד סימן רסז**

[**סה.**](file:///C:\Program%20Files\תורת%20אמת%20-%20366\Temp\his_temp_1_1.htm#סימן רסז - הלוקח עבד אסור לקיימו ערל וטבילתו וברכתו ומילתו וכל דיני עבד   ושפחה. ובו פ) גר שמת ואין לו יורשים, והיו לו עבדים גדולים, זכו בעצמם והרי הם בני חורים. קטנים אין להם יד לזכות בעצמם וכל הקודם בהם זכה **(ואם לא זכה בהם אדם עד שיגדלו אין להם תקנה).**

**שו"ע חו"מ סימן ערה**

[**כט.**](file:///C:\Program%20Files\תורת%20אמת%20-%20366\Temp\his_temp_1_2.htm#סימן ערה - דין הזוכה בנכסי עכו''ם שנתגייר ומת בלא יורשין. ובו לא סעיפים:-כט.!) גר שמת ובזבזו ישראל נכסיו והיו בהם עבדים, גדולים, קנו עצמם בני חורין, קטנים, כל המחזיק בהם זכה.

**•**

**גט שחרור צריך עדי חתימה או עדי מסירה**

**א. רמב"ם**- מסר לו השטר בפני עדים או שהיו עדים חתומים על השטר ומסר לו בינו לבין עצמו, יצא לחירות.

**ב. תוס'**- עדי מסירה כרתי ולכן צריך שימסרנו בפני עדים. אבל כשמוצאים אותו חתום אין צריך שיבואו לפנינו עדי מסירה שאנו תולים שבדין נמסר.

**שו"ע יו"ד סימן רסז**

[**מד.**](file:///C:\Program%20Files\תורת%20אמת%20-%20366\Temp\his_temp_1_1.htm#סימן רסז - הלוקח עבד אסור לקיימו ערל וטבילתו וברכתו ומילתו וכל דיני עבד   ושפחה. ובו פ) מסר לו השטר בפני עדים או שהעדים חתומין בו ומסרו לו בינו לבין עצמו, יצא בו לחירות. וי"א שצריך שימסרנו לו בפני עדים. ואם אנו רואים אותו חתום, א"צ שיבואו לפנינו עדי מסירה, שאנו תולים שבדין נמסר.

**•**

**עבד קונה עצמו בשטר**

**קידושין כב:-** וקונה עצמו בשטר. שמוסר האדון בידו או לאחר בשבילו

**גיטין פה:-** גופו של גט שחרור **טור**- כותב לו על הניר או על החרס הרי את בת חורין, הרי את לעצמך או אין לי עסק בך. ואינו נקנה לעצמו בעל כרחו ב"י- בכסף קונה את עצמו בעל כרחו אבל לא בשטר, אביי- לפי שהכסף גם קונה אותו בעל כרחו, רבא- בכסף קבלת רבו הקנתה אותו לעצמו, ורבו יכול להקנותו, בשטר קבלת אחרים מקנה אותו ואין חבין לאדם שלא מדעתו.

**שו"ע יו"ש סימן רסז**

[**מא.**](file:///C:\Program%20Files\תורת%20אמת%20-%20366\Temp\his_temp_1_1.htm#סימן רסז - הלוקח עבד אסור לקיימו ערל וטבילתו וברכתו ומילתו וכל דיני עבד   ושפחה. ובו פ) כיצד בשטר כותב על הנייר או על החרס הרי אתה בן חורין או הרי אתה לעצמך או אין לי עסק בך ומוסרו לידו או לאחר בשבילו אפילו בלא ידיעת העבד, שזכות הוא לו שיצא מתחת יד רבו לחירות ואם מוחה בידו מלקבלו לא יצא בו לחירות.

**•**

**שליח בקבלת גט שחרור**

**גיטין כג:- ר' יוחנן** נראים הדברים שהעבד מקבל גט לחבירו מיד רבו של חבירו כלומר שנעשה שליח קבלה, אבל לא מיד רבו שלו **רש"י**- אם שניהם של איש אחד שהרי יד העבד כיד רבו, ונמצא שלא יצא הגט מרשות האדון וכשמקבל העבד גט לעצמו הרי גיטו וידו באים כאחת.

בעי **רבה**- עבד כנעני מהו שיעשה שליח לקבל גיטו מיד רבו, בתר דבעיא הדר פשטא- כאישה שעושה שליח.

**שו"ע יו"ד סימן רסז**

[**נה.**](file:///C:\Program%20Files\תורת%20אמת%20-%20366\Temp\his_temp_1_1.htm#סימן רסז - הלוקח עבד אסור לקיימו ערל וטבילתו וברכתו ומילתו וכל דיני עבד   ושפחה. ובו פ)העבד מקבל לחבירו גט מיד רבו של חבירו אבל לא מיד רבו של עצמו.

**•**

**מה שקנה עבד קנה רבו**

**קידושין כב:- ר' מאיר**- עבד כנעני קונה את עצמו בכסף ע"י אחרים, ובשטר ע"י עצמו. **חכמים**- בכסף אף ע"י עצמו ובשטר ע"י אחרים ובלבד שיהא הכסף משל אחרים.

**רב ששת**- לכו"ע אין קנין לעבד בלא רבו, וכאן מדובר שהקנה לו אחר מנה ואמר לו על מנת שאין לרבך רשות בו, לר"מ אין מועיל תנאי זה ולחכמים- מועיל.

**ר' אלעזר**- על מנת שאין לרבך רשות בו לא מועיל לכו"ע, וחולקים בהקנה לו אחר מנה, ואמר לו ע"מ שתצא בו לחירות. לר' מאיר לא מועיל התנאי ולחכמים לעבד עצמו גם לא הקנה, שהרי אמר לו ע"מ שתצא בו לחירות.

**א. רי"ף**- הלכה כרבנן אליבא דר' אלעזר.

**ב. תוס', רא"ש**- הלכה כר' מאיר אליבא דרב ששת.

**ב"י**- אבל לדינא אין הבדל בין השיטות שלעולם קונה רבו, אלא א"כ אמר לו ע"מ שתצא בו לחירות וכן פסק **הרמב"ם.**

**טור**- וכן במציאה או במתנה, וכן במתנה שנתן לו רבו, הכל חוזר לרבו בין בגוף בין בפירות.

**שו"ע יו"ד סימן רסז**

[**כב.**](file:///C:\Program%20Files\תורת%20אמת%20-%20366\Temp\his_temp_1_1.htm#סימן רסז - הלוקח עבד אסור לקיימו ערל וטבילתו וברכתו ומילתו וכל דיני עבד   ושפחה. ובו פ) כל מה שקנה עבד קנה רבו בין שמצא מציאה או נתנו לו מתנה בין שנתנה לו האדון או אחר לא זכה בה, אלא הכל לאדון, בין גוף בין פירות, אפי' אמר ליה על מנת שאין לרבך רשות בו אני נותן לך, אינו כלום, אלא אם כן יאמר אני נותן לך ע"מ שתצא בו לחירות **(ולכן אין יכול לקבל מתנה מרבו אבל מקבל מתנה מאחר לרבו ומרבו לאחר).**

***קידושין כד***

**יציאת העבד בראשי אברים**

**שמות כא, כו**- וכי יכה איש את עין עבדו וכו' ושיחתה לחפשי ישלחנו תחת עינו. ואם שן עבדו וכו' יפיל, לחפשי ישלחנו תחת שינו.

**קידושין כד.-** יוצא בשן ועין וראשי אברים שאינם חוזרים. תניא- כ"ד ראשי אברים שבאדם, שבהם יוצא עבד לחירות- ראשי אצבעות ידים ורגלים, ראשי אזנים וראש החוטם וכו'. בכולם עבד יוצא לחירות.

**אם צריך גם גט שחרור**

**א. ר"ש, ר"א, ר"ע**- צריך- **פוסקים** **ר' ירוחם**- וכופין את רבו לכתוב גט שחרור.

**ב. ר"מ, ר' טרפון**- אין צריך.

**ג. המכריעים לפני חכמים**- נראים דברי ר' טרפון בשן ועין, ודברי ר' עקיבא בשאר אברים.

**חתך לשונו**

**תניא- א. בן עזאי**- אין יוצא לחירות- **רמב"ם, טור.**

**ב. רבי**- אף בלשון יוצא לחירות.

[**כז.**](file:///C:\Program%20Files\תורת%20אמת%20-%20366\Temp\his_temp_1_1.htm#סימן רסז - הלוקח עבד אסור לקיימו ערל וטבילתו וברכתו ומילתו וכל דיני עבד   ושפחה. ובו פ) כיצד בראשי אברים, עבד שמל וטבל לשם עבדות, אם סימא אדוניו את עינו, או הפיל שינו, או חסרו אחד מראשי אצבעותיו ידיו ורגליו, או ראשי אזניו, או ראש החוטם, או ראש הגויה, או ראשי הדדים שבאשה, יוצא לחירות וצריך גט שחרור **(וכופין רבו לכתוב לו גט שחרור)** אבל חתך לשונו אינו יוצא לחרות.

**•**

**היתה לו אצבע יתרה וחתכה האדון**

**קידושין כד:- ר' חייא בר אשי- רב**- עבד יוצא בה לחירות. **רב הונא**- והוא שנספרת על גב היד כלומר שהיתה בשורת שאר האצבעות- **ב"י.**

**שו"ע יו"ד סימן רסז**

[**כט.**](file:///C:\Program%20Files\תורת%20אמת%20-%20366\Temp\his_temp_1_1.htm#סימן רסז - הלוקח עבד אסור לקיימו ערל וטבילתו וברכתו ומילתו וכל דיני עבד   ושפחה. ובו פ) היתה לו אצבע יתירה וחתכה אם עומדת בסדר האצבעות יוצא לחירות.

**•**

**תלש בזקנו ודלדל בו עצם**

**קידושין כד:-** עבד יוצא בהם לחירות.

**א. רש"י**- עצם שאינו חוזר הוא וסופו ליבש ולפול ואע"ג שאין בזה ביטול מלאכה, כיון דגלוי הוא יוצא לחירות.

**ב. רמב"ם**- הרי בטל ממעשה השיניים שקבועות באותה העצם, **ב"י**- ואף שאינו בגלוי, מ"מ יש ריבוי בפסוק 'לחופשי ישלחנו'.

**שו"ע יו"ד סימן רסז**

[**ל.**](file:///C:\Program%20Files\תורת%20אמת%20-%20366\Temp\his_temp_1_1.htm#סימן רסז - הלוקח עבד אסור לקיימו ערל וטבילתו וברכתו ומילתו וכל דיני עבד   ושפחה. ובו פ) תלש בזקנו ודלדל בו עצם מהלחי יוצא לחרות.

**•**

**הכהו על ידו וצמתה וסופה לחזור**

**קידושין כד:-** אינו יוצא לחירות הואיל ולומדים מעין, שדוקא אם אין סופה לחזור.

**שו"ע יו"ד סימן רסז**

[**לא.**](file:///C:\Program%20Files\תורת%20אמת%20-%20366\Temp\his_temp_1_1.htm#סימן רסז - הלוקח עבד אסור לקיימו ערל וטבילתו וברכתו ומילתו וכל דיני עבד   ושפחה. ובו פ) הכהו על ידו וצמתה וסופה לחזור אינו יוצא לחירות.

**•**

**הכאו על עינו וסימאה, על אוזנו וחירשה**

**קידושין כד:-** יוצא לחירות. הכה בכותל כנגד עינו או כנגד אזנו ונבעת עד שאינו רואה ואינו שומע אינו יוצא לחירות.

**שו"ע יו"ד סימן רסז**

[**לה.**](file:///C:\Program%20Files\תורת%20אמת%20-%20366\Temp\his_temp_1_1.htm#סימן רסז - הלוקח עבד אסור לקיימו ערל וטבילתו וברכתו ומילתו וכל דיני עבד   ושפחה. ובו פ) הכהו על עינו וסימאה, על אזנו וחרשה, יוצא לחירות. אבל אם הכה בכותל כנגד עינו או כנגד אזנו ונבעת עד שאינו רואה ואינו שומע, אינו יוצא לחרות.

**•**

**הכהו על עינו וחסר מאורה, על שינו ונדדה**

**קידושין כד:-** אם יכול להשתמש בה עדיין אינו יוצא לחירות, ואם אינו יכול להשתמש בה, יוצא לחירות.

[**לד**.](file:///C:\Program%20Files\תורת%20אמת%20-%20366\Temp\his_temp_1_1.htm#סימן רסז - הלוקח עבד אסור לקיימו ערל וטבילתו וברכתו ומילתו וכל דיני עבד   ושפחה. ובו פ) הכהו על עינו וחסר מאורה על שינו ונדדה אם יכול להשתמש בו עדיין אינו יוצא לחירות.

**•**

**קלקול גמור של האבר או חיסורו**

**קידושין כד:-** היתה עינו כהויה קצת והכהו בה וסימאו, אם מתחילה היה יכול להשתמש בה קצת יוצא בה לחירות, ואם לאו, אינו יוצא לחירות, אבל אם חטטה, אפילו היתה סמויה לגמרי, יוצא בה לחירות שהרי חיסרו אבר. **רמב"ם-** וכן בכל ראשי אברים- **טור**.

**שו"ע יו"ד סימן רסז**

[**לג.**](file:///C:\Program%20Files\תורת%20אמת%20-%20366\Temp\his_temp_1_1.htm#סימן רסז - הלוקח עבד אסור לקיימו ערל וטבילתו וברכתו ומילתו וכל דיני עבד   ושפחה. ובו פ) היתה עינו כהויה קצת והכהו בה וסמאה, אם מתחילה היה יכול להשתמש בו קצת, יוצא בו לחירות, אבל אם חטטה, אפילו לא היה יכול להשתמש בו כלל, יוצא לחירות, שהרי חסרו אבר. והוא הדין באחד מראשי אברים שהיה בטל ואינו עושה בו מלאכה אם חתכו יוצא בו לחירות שהרי חסרו אבר.

**•**

**כוונה בפעולת האדון**

**קידושין כד:-** היה רבו רופא ואמר ליה לכחול לו עינו וסימאה, לחתור לו שינו והפילה, שיחק באדון ויצא לחירות. **רשב"ג**- ושחתה, עד שיתכוון לשחתה.

רבנן לומדים 'ושחתה' כדברי ר' אליעזר- הרי שהושיט ידו למעי שפחתו להוציא העובר וסימא עובר שבמעיה, פטור.

**רי"ף, רא"ש**- פסק כת"ק.

**ב"ק כו:- רבא**- הייתה אבן מונחת לו בחיקו ולא הכיר בה, ועמד ונפלה, לענין עבד פלוגתא דרשב"ג ורבנן.

**א. תוס'**- והרי מקרה זה דומה להושיט ידו למעי שפחתו ולא התכוון לעין שסוברים רבנן שפטור, ובקידושין רשב"ג חולק ופוטר, ורבא אמר שיש בזה פלוגתא. ולכן- הכלל הוא שלא פטרו רבנן אלא בשני תנאים- שלא נתכוון לעין, וגם התכוון לטובתו של העבד אבל אם תנאי אחד חסר, חייב. ולכן, בהושיט ידו למעי שפחתו פטור, התכוון לכחול את עין עבדו חייב שכן התכוון לעין, אבל בהיתה לו אבן בחיקו, פטור. **טור**- ולפי התוס' זרק אבן לבהמה ונפלה בעבד, יוצא לחירות.

**לרפואת** רחל בת רוזה, נג'יה ויקטוריה בת רוזה, חביבה בת רוזה, פרידה בת מזל, ד' א' בן ש' **בתושח"י, ולהצלחת התורמים החפצים בעילום שם**.

להערות, הצעות, או לקבלת העלון בדואר ניתן להתקשר - 052-7134167.

לקבלת העלון דרך המייל ניתן לשלוח ל- avishaisofer@etrog.net.il

**ב. רמב"ם**- כוון לזרוק אבן בבהמה ונפלה בעבד וחתכה ראש אבר וכן הושיט ידו למעי השפחה, אינו יוצא לחירות שהרי לא התכוון. אבל כחל עין עבדו וסימאה, יוצא לחירות שהרי כיוון לאבר.

**שו"ע יו"ד סימן רסז**

[**לו.**](file:///C:\Program%20Files\תורת%20אמת%20-%20366\Temp\his_temp_1_1.htm#סימן רסז - הלוקח עבד אסור לקיימו ערל וטבילתו וברכתו ומילתו וכל דיני עבד   ושפחה. ובו פ) בכל אלו אינו יוצא לחירות עד שיעשה האדון בכוונה. לפיכך, אם כוון לזרוק אבן בבהמה ונפלה בעבד וחתכה אצבעו או הפיל שינו אינו יוצא לחירות. וכן אם הושיט ידו למעי שפחתו וסימא עין עובר שבמעיה אינו יוצא לחירות שהרי לא ידע דבר שיתכוון לו. אבל אם היה רבו רופא ואמר ליה כחול עיני וסימאה יוצא לחירות שהרי כוון לאבר.

***קידושין כו***

**קרקע נקנה בכסף בשטר ובחזקה**

**קידושין כו.-** נכסים שיש להם אחריות נקנים בכסף בשטר ובחזקה. **טור**- ובקנין הוא קנין חליפין- **ב"י**.

**שם**- ואין המטלטלין צריכים להיות צבורים על קרקע- **טור**.

**אם לא נתן דמי כל הקניה**

**שם כז.- רבא**- והוא שנתן דמי כולן רש"י- אבל אם לא נתן דמי כל המטלטלין אינו קונה אלא כנגד מעותיו.

**א. רי"ף**- מבאר דברי רבא על דברי שמואל- מכר לו עשר שדות בעשר מדינות, כיון שהחזיק באחת מהן קנה כולן, ובזה, אמר רבא אם לא נתן דמי כולן לא קנה אלא כנגד מעותיו- **רא"ש**.

**ב. רמב"ם**- לא הזכיר דינו של רבא. מ"מ- אפשר שסובר שאין דין זה אלא כשעייל ונפיק אזוזא, ולכן לא הזכיר דין זה. ב"י- אפשר שגרסתו כגרסת הרי"ף.

**ג. ר"ן**- אף אם לא עייל ונפיק אזוזי, אין קונה אלא כנגד מעותיו. אבל אם עייל ונפיק אזוזא, הוי כנותן מקצת דמים על השדה, דכל החוזר בו ידו על התחתונה.

**ד. רבינו ירוחם**- אם לא נתן דמי כל המטלטלין, אינו קונה אלא כנגד מעותיו, אבל אם פירש שקונה אגב, קנה בלא המעות.

**קרקע במכר ומטלטלין במתנה או להפך**

**שם**- קנה- **רמב"ם, טור**.

**קרקע בשכירות ומטלטלין במכר או להפך**

**ר' ירוחם**- קנה.

**קרקע בהשאלה ומטלטלין במתנה**

**ר' ירוחם- א.** יש מי שאומר שלא קנה ו**ב.** מדברי **התוס'** נראה שקנה.

**ב"י-** בקנין אגב אפשר לקנות כל המטלטלין ואפילו מטבע.

**שו"ע חו"מ רב**

[**א**.](file:///C:\Program%20Files\תורת%20אמת%20-%20366\Temp\his_temp_1_2.htm#סימן רב - דין קניית מטלטלין אגב קרקע או עבדים וקרקע או עבד ומטלטלין או בהמה וכלים   שעליה. ובו ט) המקנה קרקע ומטלטלין כאחד כיון שקנה הקרקע באחד מדרכי הקנייה נקנו המטלטלין עמהם בין שהיו שניהם במכר או במתנה בין שמכר מטלטלין ונתן קרקע בין שמכר קרקע ונתן מטלטלים כיון שקנה קרקע קנה המטלטלים וי"א דאפילו הקרקע בשכירות ומטלטלין במתנה.